Buharan kaanikunta

Buharan kaanikunta tai Buharan emiirikunta oli valtio Keski-Aasiassa, nykyisten Uzbekistanin, Turkmenistanin ja Tadžikistanin valtioiden alueilla. Sen pääkaupunkina oli Buhara. 

Buharan kaanikunta syntyi virallisesti 1785 emiiri Shah Muradin perustamana. Se oli harvoja Keski-Aasian kaanikuntia, joita ei hallinnut Tšingis-kaanin jälkeläinen, vaan jonka hallinto perustui pikemminkin Islamin periaatteille.
Buhara sijaitsi Silkkitien risteyskohdassa. Alue oli kulttuuriltaan persialaista, mutta vilkkaan kaupankäynnin seurauksena alueella näkyi monia kulttuureja ja puhuttiin monia kieliä.

Alue päätyi maantieteellisen sijaintinsa seurauksena osaksi Suurta peliä Venäjän ja Ison-Britannian välillä. 1868 Venäjä valloitti suuren osan kaanikunnasta, mukaan lukien rikkaan Samarkandin kaupungin. 1873 loppuosasta valtakuntaa muodostettiin Venäjän keisarin alainen protektoriaatti.

Kaanikunnan uudistusmieliset pyysivät Venäjän sisällissodan aikana apua bolsevikeilta emiirin kaatamiseen. Syyskuussa 1920 Puna-armeija valloitti alueen, jonne perustettiin Buharan sosialistinen kansantasavalta.

Lähteet

Aiheesta muualla 

Aasian entiset valtiot
Uzbekistanin historia
Turkmenistanin historia
Tadžikistanin historia